BEM วิ่ง 3% หลังกำไร Q1 ดีกว่าคาด จับตา Q2 โตต่อ รับผู้โดยสารเพิ่ม
BEM วิ่ง 3% ราคาแตะ 8.70 บ. หลังกำไรไตรมาส 1/65 โตดีกว่าคาด จับตาไตรมาส 2/65 โตต่อ คาดปี 65 ฟื้นตัวกว่าเท่าตัว รับปริมาณเดินทางเพิ่ม หลังโควิดคลี่คลาย แนะนำ “ซื้อ” เป้า 9.50 บ.
BEM วิ่ง 3% ราคาแตะ 8.70 บ. หลังกำไรไตรมาส 1/65 โตดีกว่าคาด จับตาไตรมาส 2/65 โตต่อ หลังโควิดคลี่คลาย แนะนำ “ซื้อ” เป้า 9.50 บ.
18 พ.ค. 2565

ผู้สื่อข่าวรายงานว่า ราคาหุ้น บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ล่าสุด ณ เวลา 16:12 น. อยู่ที่ 8.70 บาท บวก 0.25 บาท หรือ 2.96% สูงสุดที่ 8.85 บาท ต่ำสุดที่ 8.40 บาท ด้วยมูลค่าซื้อขาย 1.01 พันล้านบาท

ทั้งนี้ บล.โนมูระ พัฒนสิน ระบุในบทวิเคราะห์ (13 พ.ค.2565) มีมุมมอง Slightly Positive ต่อผลประกอบการไตรมาส 1/2565 มีกำไรสุทธิ 336 ล้านบาท สูงกว่าที่บล.โนมูระ พัฒนสิน จากการบริหารต้นทุนและค่าใช้จ่ายได้ดี แต่กำไรลดลง 15% เมื่อเทียบจากไตรมาสก่อน จากบริการรถไฟฟ้ามีอัตรากำไรลดลง
ส่วนแนวโน้มไตรมาส 2/2565 กำไรฟื้นเด่น หลังสถานการณ์ COVID-19 เริ่มคลี่คลาย ยังคาดปี 2565 กำไรสุทธิ 2,309 ล้านบาท ฟื้นตัว 129% เมื่อเทียบจากปีก่อน ตามการฟื้นตัวของปริมาณการเดินทาง คงคำแนะนำ “ซื้อ” ราคาเป้าหมาย 9.50 บาท คาดกำไรฟื้นตัวเด่นตั้งแต่ไตรมาส 2/2565 และมี Upside risk จากงานประมูลรถไฟฟ้าสายสีส้ม
 